Subject: Ravikindlustuse seaduse muutmise ja sellega seonduvalt teiste seaduste muutmise seaduse (ultra-harvik-, ekstemporaalsed ja soodusravimid) eelnõu edastamine kooskõlastamiseks ja arvamuse avaldamiseks
From: "Andrus Varki" <[email-masked]>
To: <[email-masked]>
Cc: "Katrin Kiisk" <[email-masked]>,Kärolin Jenas <[email-masked]>
Date: Wed, 27 Aug 2025 19:32:54 +0300

Teie:      12.08.2025 nr 1.2-2/75-1

Meie:    27.08.2025 nr JUR-3/4171-2

Ravimiameti tähelepanekud ja täiendav ettepanek arvamuse avaldamiseks
esitatud eelnõule.

1.	Seletuskiri ei ava täielikult ravimiseaduse § 15 lõige 3 punkti 2
muudatuse sisu ja võib tekitada segadust. Kehtiv RavS § 15 lõige 3 punkt 2
sätestab järgnevat „2) juurdehindluse piirmäär ei tohi olla suurem kui
6,40 eurot ravimpreparaadi kohta.“.

Kavandatud muudatuse jõustumisel on RavS § 15 lõige 3 punkti 2 sõnastus
järgnev: „2) juurdehindluse piirmäär ei tohi olla suurem kui 6,40 eurot
ravimpreparaadi kohta ning ekstemporaalse või seeriaviisiliselt
valmistatud ravimi proportsionaalse juurdehindluse piirmäär ei tohi olla
suurem kui 6,40 eurot retsepti kohta;“

Seletuskirjas ei ole avatud mõistete „juurdehindluse piirmäär“ ja
„proportsionaalse juurdehindluse piirmäär“ sisu ja erinevus.

2.	Eelnõu rakendusaktide kavandi § 3 kohaselt täiendatakse tervise-
ja tööministri 20. mai 2016. a määrust nr 36 „Ravimiregistri põhimäärus“ §
11 lõikega 51 järgnevalt: „(51) Standardiseeritud ekstemporaalse ravimi
andmed kantakse registrisse viie tööpäeva jooksul pärast
standardiseerimise heakskiitmist Ravimiameti poolt. Teavituse
Ravimiametile uue standardiseeritud ekstemporaalse ravimi pakendikoodi
loomise vajaduse kohta võivad esitada asjaomased erialaühendused,
Tervisekassa või Ravimiamet.“.

Ravimiregistri põhimäärus § 11 sätestab andmete registrisse kandmise aluse
ja tähtaja. Kavandatud muudatuse kohaselt § 11 lõike 51 sätte esimene
lause on sobiv ravimiregistri põhimääruses (adressaat Ravimiamet). Sätte
teine lause reguleerib aga pakendikoodi loomise taotlemist ehk protseduuri
(adressaatide ring on laiem). Teavet pakendikoodi loomiseks üldjuhul
esmavalikuna ei osata otsida ravimiregistri põhimäärusest. Soovitame
kaaluda võimalust kehtestada pakendikoodi protseduurilised reeglid, kas
näiteks täiendades tervise- ja tööministri 20.05.2016 määruse nr 38
ravimiregistris olevate ravimite ja toodete kodeerimise ning pakendikoodi
kasutamise kord §-i 6 või näiteks täiendada ravimiseaduse § 80 lõikega 31.

Täiendav ettepanek:

Alates 02.01.2017 on Ravimiameti ülesandeks tõlkida reaalselt
turustatavate käsimüügiravimite pakendi infolehed vene ja inglise keelde
ning avalikustada need ravimiregistris (ülesanne kehtestati tulenevalt
09.04.2015. a ametisse asunud Vabariigi Valitsuse tegevuskava punktist
10.55, mis nägi ette, et „Teeme Eestis müüdavate ravimite infolehed
tarbijatele kättesaadavaks ka Eestis enamlevinud võõrkeeltes.“).

Alates 24.12.2017 on Ravimiameti ülesandeks tõlkida ja avalikustada
ravimiregistris lisaks eelnevale ka kümne Eestis enimkasutatud toimeainega
retseptiravimi pakendi infolehed inglise ja vene keeles (ülesanne pandi
Tervise- ja tööministri 06.10.2017 käskkirjast nr 102).

Seoses riigi osutatavate teenuste ülevaatamise ja korrastamise tulemusena
on jõutud sotsiaalministeeriumis seisukohale, et eelnimetatud tõlgete
koostamine ja pidev ajakohastamine  ei ole tänaseid tehnoloogilisi
võimalusi arvestades enam põhjendatud ja vajalik. Kättesaadavad on
mitmesugused veebi- ja nutitelefoni rakendusel mis võimaldavad reaalajas
tõlkida avaldatud tekste isikule sobivas keeles ja seda laiemalt, kui
tänane osaline tekstide tõlkimine võimaldab. Eeltoodust tulenevalt teeme
ettepaneku tunnistada kehtetuks tervise- ja tööministri 06.10.2017
käskkiri nr 102, tervise- ja tööministri 20.05.2016 määruse nr 36
ravimiregistri põhimäärus § 9 lõikes 5 punktid 71 ja 72 ning
sotsiaalministri 18.02.2005 määruse nr 30 ravimite väljakirjutamine ja
apteekidest väljastamine ning retsepti vorm § 6 lõikes 12 neljas lause.

Lugupidamisega

Andrus Varki

Ravimiamet
Õigusosakonna juhataja

+372 737 4140
+372 737 4142
[email-masked] <mailto:[email-masked]>

Nooruse 1
50411 Tartu
www.ravimiamet.ee <http://www.ravimiamet.ee/>

Selles e-kirjas sisalduv teave (kaasa arvatud manused) on mõeldud
ametialaseks kasutamiseks ning seda võivad kasutada vaid e-kirja
adressaadid. E-kirjas sisalduvat teavet ei tohi ilma saatja selgelt
väljendatud loata edasi saata ega mis tahes viisil kolmandatele isikutele
avaldada. Juhul, kui Te olete saanud käesoleva e-kirja eksituse tõttu,
teavitage sellest koheselt saatjat ning kustutage e-kiri.

This e-mail and any attachments transmitted may contain confidential and
privileged information.  If you are not the intended recipient, please
notify the sender immediately by returning the e-mail and permanently
deleting what you have received. Any dissemination or use of this
information by a third person without permission is prohibited and may be
illegal.